《送谢君邦应之湘阴》
明代·范嵩

相逢尊酒话他邦，卓荦如君信少双。耿耿襟怀涵夜月，飘飘文少涌长江。

临民拟听清风颂，咏别惭无白雪腔。相对孤灯意难尽，鸡鸣不觉到纱窗。

作者简介：明福建瓯宁人，字邦秀，号衢村。弘治十五年进士。官御史。正德初因论刘瑾谋逆，谪襄阳府推官，行法严明。官至南京工部侍郎。